Az nem normális, amit a Tesla a Cybertruck kapcsán megalkotott (videó) product 2019-11-23 11:46:17 https://hu.motor1.com/news/383928/az-nem-normalis-amit-a-tesla-a-cybertruck-kapcsan-megalkotott-video/ Tesla Cybertruck Elektromos / Hibrid, Bemutató
23 November 2019 - 12:46
Összegyűjtöttük a legfontosabb információkat a Tesla legújabb pickupjáról, most, hogy mindenki kiheverte a külsejét.
A Tesla szinte a semmiből jelentette be tegnap a Cybertruck érkezését, amely azóta is rengeteg beszédtémát szolgáltatott az autóiparban, úgyhogy igyekszünk összefoglalni, mégis mi ez a... khm... különleges kinézetű autó, mit kell róla tudni?
A Cybertruck csak az alapfelszereltséggel is 40 ezer dollárba kerül, de ha a hárommotoros változatot kérjük, már 70 ezret kell fizetni. Elon Musk korábban egy 50 ezres célt tűzött ki a kocsi fejlesztésekor, amit ezek szerint sikerült alulteljesíteni, sokak örömére.
Musk szerint a Cybertruck 800 km-t tud majd megtenni egy töltéssel, de csak a legnagyobb darabok. Az alapfelszereltségűre 400, illetve az általa „közepesnek” mondott Cybertruckra 480 km-es hatótávot jelentett be.
A Cybertrucknak csak egyfajta festése lesz elérhető, viszont több, mint hat tonnát tud majd vontatni, plusz 2,9 mp alatt gyorsul majd százra. Ez gyorsabb, mint egy Porsche 911, egy kisteherautótól. A három választható opció: hátsókerék meghajtás egy motorral, 400 km-es hatótávval, egy kétmotoros összkerékmeghajtású darab 480 km-es hatótávval, és a hárommotoros csúcsdarab, ami 800 km feletti hatótávval rendelkezik.
A Cybertruck elsőre inkább tűnik valami sci-fiből előhozott kamionnak (elsősorban az Alien-univerzumban láttunk hasonlókat, ha valakinek ismerős). A karosszéria csúcsos acélpanelekből tevődik össze, a kocsi tulajdonképpen egy téglalap, aminek a közepén van egy háromszög. A kabin nagyon elől van, roppant alacsonyra lenyúló szélvédővel. Musk anno azt mondta, úgy fog kinézni a kocsi, mintha a Szárnyas Fejvadászból lépett volna elő. és nem túlzott.
A Tesla az alapfelszereltségű Cybertruckot 2021 végén, a prémiumokat 2022-ben kezdheti el gyártani, bár pontos adatokat nem közölt az elnök, de az előrendelési oldal alján erre utal a szöveg.